Džonatans Čīčū
Džonatans Čīčū (angļu: Jonathan Cheechoo; dzimis 1980. gada 15. jūlijā) ir bijušais kanādiešu hokejists, labās malas uzbrucējs. Karjeras laikā aizvadījis 501 spēli Nacionālās hokeja līgas Sanhosē "Sharks" un Otavas "Senators". 2006. gadā kā līgas labākais vārtu guvējs saņēmis Morisa Rišāra balvu. Karjeras otrajā pusē aizvadījis vairākas sezonas Amerikas hokeja līgā un Kontinentālajā hokeja līgā.